GiliGold/VAD_KnessetCorpus huggingface dataset:
נורית ליטבק-שדה: הגם שראינו בסיס משפטי לקיום הוועדה הצענו גם דרך נוספת והיא באמת עיגון גם ההוראות וגם עצם קיום הוועדה בחוק ואנחנו פועלים בעיגון בהתאם לרוח ההמלצות האלה.
מל פולישוק-בלוך: תראו, אני מקווה שבכנסת ה-17 נפרט יותר את כל ההתנהלות.
מל פולישוק-בלוך: נעשה ישיבה ספציפית על ועדת למ"ד ונבקש ממך מנהלת הוועדה, חנה פריידין, לרשום את זה לוועדה, כרגע אין פה דבר יותר יציב מחנה.
מל פולישוק-בלוך: אז חנה תדאג שזה יופיע על שולחנה של הוועדה בהמשך, ונראה במפורט מה נעשה מה לא נעשה ןמה צריך עוד להיעשות.
מל פולישוק-בלוך: אבל שלא יהיה ספק, אני חושבת שצריך ועדת למ"ד, כי החוק הכי טוב, הכי משופר לא יכול לחזות את כל האפשרויות והמקרים ואנחנו צריכים למצוא את הפרצה הזאת שתדאג לכולם.
מל פולישוק-בלוך: הבעיה היא כפי שאנחנו רואים שלמרות למ"ד, הנה יש כאן דוגמא, אז גם הלמ"ד הוא לצורך משהו מסוים ואם היא כבר משהו קצת שונה אז היא כבר לא מקבלת מה שהיא צריכה.
מל פולישוק-בלוך: לכן, קודם כל צריך לעבוד עם הלב ועם השכל ביחד וכמובן שבמסגרת החוק.
מל פולישוק-בלוך: אף אחד לא אומר חלילה בלי חוק, אבל איפה שהחוק לא נותן תשובה מושלמת, צריכים שהנהלים יהיו שקופים ושהכל יהיה ברור ושלא יהיה נכה שלא ידע מה מגיע לו.
מל פולישוק-בלוך: גם לא יכול להיות מצב, זה ככה נעלם מדבריו של עורך דין קובי זכאי, שנכה צריך לבקש את ההטבה שמגיעה לו על פי חוק, לא יכול להיות דבר כזה.
מל פולישוק-בלוך: הוא צריך לקבל, הוא לא צריך לבקש את זה.
נורית ליטבק-שדה: מילה אחרונה בקשר לזכאים של למ"ד ואני מפנה את הדברים לאדוני כי זה המקרה היחיד שעלה פה שהוא זכאי של למ"ד.
נורית ליטבק-שדה: יכול להיות שאתם יכולים לקבל מה שמגיע בדין מביטוח לאומי למשל, זאת אומרת, עצם זה שיש הכרה בלמ"ד לא אומר שעכשיו ועדת למ"ד נותנת פיתרון, לא יודעת אם זה אורכי או רוחבי - - -
מל פולישוק-בלוך: כלומר שיש עוד ערוצים שאפשר לבדוק אותם.
נורית ליטבק-שדה: חוקיים, כן.
נורית ליטבק-שדה: ועדת למ"ד נותנת לפעמים פיתרון נקודתי, היא לא יכולה לתת פיתרון כולל כי גם ההכרה היא למקרה ספציפי.
מל פולישוק-בלוך: מה שעכשיו את אומרת בעצם צריך להפנים ראש האגף שהאנשים שלו צריכים להפנות את האנשים שזקוקים לעזרה לערוצים נוספים, לעזור ולסייע להם.
מל פולישוק-בלוך: גם אם לא הם עצמם נותנים.
צפרא דוויק: אנחנו עושים את זה ואז אנחנו ערלי לב.
מל פולישוק-בלוך: אולי לא תמיד עושים את זה כולם.
מל פולישוק-בלוך: בואו נסכם את העניין, מנדי, רצית להוסיף משהו?
יעקב אור: דוח ורדי בשעתו אומץ על ידי מנכ"ל משרד הביטחון בשביל מערכת הביטחון.
יעקב אור: זה לא דוח ורדי, זו כרגע החלטת משרד הביטחון.
יעקב אור: לכן צריך לראות בחומרה את אי יישומו.
יעקב אור: אם ההחלטה לא מיושמת אז על מה אנחנו מדברים?
יעקב אור: זו סוגיה שנייה שצריך לראות אותה בחומרה, וגם הערנו על כך בדוח וזה מתוקן רק עכשיו.
יעקב אור: סוגיה שלישית, בשנת 2005 קיבלנו בנציבות תלונות הציבור עשרות רבות של תלונות נכי צה"ל.
יעקב אור: מתוכן באמת הערתי על כך שנושא הוועדות הרפואיות עומד בציר מרכזי ולכן תשומת ליבנו היא בעצם ההתעסקות בכך ואנחנו נסתכל על זה בזמן הקרוב.
יעקב אור: גם אנחנו לא מנועים להסתכל על יישום דברים שנאמרו גם כאן, אותן התחייבויות שנאמרו כאן, כי אמרתי כבר, זה אחד מהמרכיבים הבסיסיים לכן גם הדברים שנאמרו כאן זו התחייבות ואנחנו נבדוק אם הם אכן מתבצעים.
מל פולישוק-בלוך: אדוני המבקר אני משוכנעת שאתה תקבל דיווח מפורט מה היה כאן, אבל תמיד כשאנחנו נפגשים בנושא הזה של נכי צה"ל הלב ממאן להבין למה ככה המדינה מתנהלת לנכיה.
מל פולישוק-בלוך: עם כל הרצון הטוב והאנשים הטובים שכן ישנם במערכת ורצונה של המדינה והיא גם משקיעה בזה הרבה מאוד משאבים, כמה מיליארדים, עדיין יש יותר מדי ליקויים.
מל פולישוק-בלוך: לכן אנחנו עשינו את הישיבה הזאת, אני מאוד התעקשתי שתהיה הישיבה הזאת ויש לי כמה מסקנות.
מל פולישוק-בלוך: האם אתה רוצה לומר משהו אדוני המבקר, או שנסכם?
מיכה לינדנשטראוס: נשמע את המסקנות.
מל פולישוק-בלוך: אז אני רוצה לסכם ברשותכם ולומר כך.
מל פולישוק-בלוך: מחויבותה של מדינת ישראל לנכיה ולמשפחות השכולות היא מוחלטת.
מל פולישוק-בלוך: עלינו לעשות הכל במסגרת החוק כדי לסייע להם.
מל פולישוק-בלוך: הוועדה שמעה בחיוב את תוכניותיו של ראש אגף שיקום מר רוני מורנו לשיקום אגף השיקום, נקרא לזה כך, בהיבט האנושי, הטכנולוגי, הארגוני וקביעת תורת שיקום, ליישום דוח ורדי וכדומה.
מל פולישוק-בלוך: נוכח תוכניותיו אלו של ראש אגף השיקום והחלטת המבקר כפי שנאמרה לנו כאן להמשיך ולעקוב אחר התנהלות האגף, מחליטה הוועדה כי תמליץ להקים בכנסת ה-17 ועדת משנה של הוועדה לביקורת המדינה שתעקוב באופן סדיר ומקצועי אחר התנהלות אגף השיקום וטיפולו בנכי צה"ל ובמשפחות השכולות.
מל פולישוק-בלוך: הוועדה תחזור ותדון בנושא מייד עם כינונה של הכנסת ה-17 ותבקש מראש אגף שיקום להציג בפניה את העקרונות וההליכים שכבר השגת ותוכניותיך לשיפור ההתייחסות לנכי צה"ל.
מל פולישוק-בלוך: אנחנו חוזרים ומזכירים כי הממשלה היא זו שחייבת לתת לאגף השיקום את האמצעים הדרושים כדי לתת מענה ראוי לנכים ומן הראוי לציין שגם הכנסת חייבת זאת כך שלדיוני התקציב הבאים, מן הראוי שזה יהיה בפני חברי הכנסת, נוודא שאגף השיקום אכן יהיה לו את האמצעים לתת את המענה גם מבחינת מספר האנשים שעובדים באגף השיקום.
מל פולישוק-בלוך: הוועדה מבקשת ממבקר המדינה לבחון את התנהלות הוועדות הרפואיות ששם עיקר הבעיות האישיות הגדולות ביותר, במסגרת המעקב של המבקר אחר אגף השיקום.
מל פולישוק-בלוך: הוועדה גם מבקשת מהמבקר לבדוק את נקרא לזה, היעלמותו, של תקציב בסך של כ-50 מיליון שקלים שנאמר כאן בוועדה שיועד לתגבור תקציב אגף השיקום בגלל גידול אוכלוסיית הנכים והוא נבלע בתקציב משרד הביטחון ולא הגיע ליעדו על פי מי שדיווח על כך בוועדה, עד כאן דברינו.
קובי זכאי: ולהקפיד על פרסום הנהלים.
12953: ברשותך אני מבקש שיישום המלצות דוח ורדי וכן הלאה ייעשה בתיאום ושיתוף פעולה עם ארגון נכי צה"ל כפי שגם הצהיר על זה יושב ראש אגף השיקום.
מל פולישוק-בלוך: אני מקבלת את התוספת ואני רוצה לומר שדיברת על שקיפות.
מל פולישוק-בלוך: אנחנו מאמינים כאן בוועדה לביקורת המדינה, וככל שאני יודעת גם מבקר המדינה עצמו ואנשיו, שהכלי הטוב ביותר שיש לנו הוא השקיפות.
מל פולישוק-בלוך: הידיעה שכל אדם ידע את המגיע לו ושכולנו נדע את הכשלים ואת הבעיות ורק כך נוכל לתקן אותם.
מל פולישוק-בלוך: אם אני אומרת במקרים אחרים על זה שאנחנו מדברים על שחיתות ועל נוהל בלתי תקין, זה לא המקרה שלנו.
מל פולישוק-בלוך: שם המקרים מאוד חמורים אבל התנהלות שלא עם כל הלב, עם כל היכולת ועם כל היעילות ועם כל מה שצריך להיות מול נכי צה"ל היא חמורה לא פחות.
מל פולישוק-בלוך: ולכן הנושא הזה הוא רגיש ביותר, חשוב ביותר ולא נרפה ממנו.
מל פולישוק-בלוך: אני מאוד מודה לכם שבאתם.
מל פולישוק-בלוך: אני פותחת את הישיבה לענייני ביקורת המדינה בהקמת ועדת משנה בנושא אכיפת חוקי עבודה.
מל פולישוק-בלוך: בזמנו, כשדיברת אתי, חבר הכנסת שטרן, אמרת שאתה רוצה לעשות ועדה משותפת.
יורי שטרן: התברר שאין דבר כזה.
יורי שטרן: יש ועדה משותפת שהיא דרך ועדת הכנסת, עם אישור במליאה.
יורי שטרן: מה שהציעו לי זה, להקים ועדות משנה משותפות.
יורי שטרן: היועץ המשפטי אמר שאין יצור כזה.
יורי שטרן: מה שאני מבקש הוא להקים ועדת משנה בתוך הוועדה שלנו.
מל פולישוק-בלוך: איך תפעל מול ועדת העבודה?
מל פולישוק-בלוך: האם יהיה לך קשר איתם?
יורי שטרן: אני חושב שבמקרים מסוימים אני אולי אעלה שם נושאים או אבקש שנשב במשותף.
יורי שטרן: היות ודוח מבקר המדינה מתייחס למערכת של אכיפת חוקי העבודה, והיית בישיבה, את יודעת שזה צחוק.
מל פולישוק-בלוך: תפרט מה המטרה של ועדת המשנה.
יורי שטרן: אני רוצה להזמין את כל הגופים.
יורי שטרן: קודם כול, אין קשר בין מערכת אכיפת חוקי העבודה לבין הגופים הציבוריים, לא קו לעובד ולא ארגונים אחרים.
מל פולישוק-בלוך: מה עם ההסתדרות?
יורי שטרן: ההסתדרות – כן, אבל אני מדבר על גופים וולונטריים, שיש להם המון חומר, הם עושים המון עבודה, וכל פעם הם מתלוננים שיש מחסור בפקחים.
יורי שטרן: יש פה כוח לא מנוצל, שהם גם יודעים להפנות אותם למקומות הנכונים.
מל פולישוק-בלוך: אתה רוצה לשים את הדגש על כל מיני מגזרים, לא רק על עולים חדשים.
מל פולישוק-בלוך: אני לא יודעת עד כמה אתה מודע שהיו לנו הרבה מאוד ישיבות בנושא של אי אכיפת חוקי עבודה בהקשר של נשים.
מל פולישוק-בלוך: לא מקיימים את החוק בגסות.
מל פולישוק-בלוך: יש אפליה, יש גברים ונשים באותה עבודה, נשים מקבלות 30% או 40% פחות בשכר.
מל פולישוק-בלוך: הדברים האלה מאוד בולטים בכל מי שיותר חלש, אלה נשים, ערבים, עולים חדשים ועובדים זרים.
יורי שטרן: היה מאמר ביום רביעי או ביום חמישי ב"הארץ" על משכורות העולים.
יורי שטרן: עלה רעיון חדש, לעשות במשרד התעסוקה נציב לשוויון זכויות, ליצור מערכת שתעקוב אך ורק אחרי שוויון של נשים.
מל פולישוק-בלוך: שמעתי על זה.
יורי שטרן: למה רק של נשים?
יורי שטרן: יש כמה סוגיות של אפליה.
מל פולישוק-בלוך: זה רעיון טוב לעשות נציב זכויות העובדת והעובד.
יורי שטרן: כשהייתי יושב-ראש הוועדה לעובדים זרים, בכנסת הקודמת, הצעתי להם להקים פונקציה של נציב תלונות העובדים, ואפילו כתבתי הצעת חוק, אבל זה לא זז.
יורי שטרן: מה שהצלחתי אז לעשות, שפתחו קו לעובד בשפות לעובדים זרים.
יורי שטרן: מה שאני רוצה זה, להגיע לשיטת עבודה, שתבדוק אותם, כי הם הגוף המבוקר.
מל פולישוק-בלוך: זה דבר מאוד חשוב.
מל פולישוק-בלוך: הזלזול שיש פה בעובדים, במיוחד העובדים עם המשכורות הנמוכות, זה גם ציני וגם כואב, והגיע הזמן שיעבור מהעולם היחס הזה.
מל פולישוק-בלוך: צריך שיהיו איתך עוד חברי כנסת.
יורי שטרן: דיברתי עם כמה חברי כנסת, ולא עשיתי את זה על בסיס מפלגתי, אלא על בסיס של נכונות האנשים להתעסק בנושא הזה.
יורי שטרן: ביקשתי מחבר הכנסת יולי אלדשטיין.
יורי שטרן: אמרתי לו שהתנאי, שהוא ישתתף.
יורי שטרן: גלעד ארדן, שהוא משפטן טוב מאוד.
מל פולישוק-בלוך: השאלה, אם זה מעניין אותו ואם הוא יבוא.
יורי שטרן: שאלתי אותם.
יורי שטרן: דיברתי עם חבר הכנסת דהאמשה, כי יש אפליית ערבים, ודיברתי עם רן כהן, שיש לו רקורד עצום בנושא הזה.
מל פולישוק-בלוך: צריך כמובן לשאול גם את האחרים, ליידע אותם שיש ועדה כזאת ולשאול אם מישהו רוצה להשתתף.
יורי שטרן: ועדת משנה היא תמיד פתוחה.
חנה פריידין: ניידע אותם, אבל הזמנו אותם לישיבת הוועדה, כשהנושא על סדר היום.
מל פולישוק-בלוך: אני מכירה חברי כנסת שצריך להזכיר להם יותר מפעם אחת.
חנה פריידין: ניידע אותם בכך שהוועדה החליטה להקים ועדת משנה, והם מוזמנים להצטרף.
יורי שטרן: כאשר היה מדובר על ועדת משנה משותפת, תמיד יש מגבלה על מספר המשתתפים, ברגע שזאת ועדת משנה פנימית, אין בעיה להוסיף שם או שניים.
מל פולישוק-בלוך: מה עם חבר הכנסת אורלב?
מל פולישוק-בלוך: האם הוא לא רוצה להיות שותף?
יורי שטרן: אל תשכחי שיש לנו המחויבות לצוות של עגונות.
יורי שטרן: אני לא ידוע כמה אפשר להעסיק אותו.
מל פולישוק-בלוך: הוא היה שר העבודה והרווחה, הוא הכי רלוונטי.
יורי שטרן: לא דיברתי איתו, אבל אין ספק שהוא יסכים.
מל פולישוק-בלוך: זה מספיק, למרות שיש בעיה אחת, שכולם גברים, ואני בדרך כלל מקפידה על הדברים האלה.
מל פולישוק-בלוך: האם יש לנו נשים בוועדה לענייני ביקורת המדינה?
חנה פריידין: היתה כאן ענבל גבריאלי, ואחרי שפורסם הדוח הסטטיסטי, והיא לא היתה בשום ישיבה, היא הודיעה- - -
מל פולישוק-בלוך: מי החליף אותה?
חנה פריידין: בינתיים יש שני חברי ליכוד: רוני בר-און וענבל גבריאלי.
חנה פריידין: הסבתי את תשומת לבו של גדעון סער, יושב-ראש סיעת הליכוד, לכך, שיש שני מקומות פנויים בוועדה שצריך למלא.
יורי שטרן: היתה גילה פינקלשטיין שהוחלפה בזבולון אורלב.
מל פולישוק-בלוך: קבענו, הצבענו, החלטנו.
מל פולישוק-בלוך: בשעה טובה שתצליח.
מל פולישוק-בלוך: ב.
מל פולישוק-בלוך: החלפת יושב-ראש לוועדת המשנה לנושא ביטחון, יחסי חוץ וקשרי מסחר
מל פולישוק-בלוך: הנושא השני הוא החלפת יושב-ראש לוועדת המשנה לנושא ביטחון, יחסי חוץ וקשרי מסחר.
מל פולישוק-בלוך: מאז שאני בוועדה לא היתה ישיבה, למעט הישיבה שהיתה אצל המבקר.
מל פולישוק-בלוך: יש הבדל בין ועדת השניים לבין ועדת המשנה הזאת מבחינת עוצמת החיסיון ושמירת הסודיות.
מל פולישוק-בלוך: איזה נושאים הביאו לדיון בוועדה הזאת?
חנה פריידין: מבקר המדינה מוציא שני דוחות כל שנה.
חנה פריידין: לדוח אחד הוא קורא "דוח א'", לשני – "דוח ב'".
חנה פריידין: דוח א' הוא הדוח על צה"ל ומערכת הביטחון, ופה אנחנו עושים את החיסיון של 56א.
חנה פריידין: אנחנו עשרה שבועות לפני פרסומו.
חנה פריידין: הוא אמור להתפרסם באוקטובר.
חנה פריידין: אלה הנושאים הרגילים על צה"ל ומערכת הביטחון.
מל פולישוק-בלוך: בזה עוסקת ועדת המשנה.
חנה פריידין: הנושאים של השב"כ והמוסד, אלה נושאים שמעולם לא הובאו לביקורת המדינה, והם הנושאים שלהם יש צורך בסיווג ביטחוני גבוה יותר, והם הכמוסים ביותר, יכולים לקרוא אותם מה שנקרא "שותפי סוד".
חנה פריידין: מאז שהתקבל החוק בכנסת, לפני כחצי שנה, לא נעשה בו שימוש, וזה בסמכות מבקר המדינה, הוא מחליט מה הוא מעביר לוועדה.
חנה פריידין: למעשה הוא יזם את החוק, זאת אומרת, שיש לו רצון להעביר את הדברים האלה, ושכן יידונו, במיוחד בפני ועדת החוץ והביטחון, שדנה בנושאים האלה, ואף פעם לא הובאו לה דוחות מבקר המדינה בנושאים האלה.
מל פולישוק-בלוך: דיברתי אתמול עם יובל שטייניץ, ואנחנו רוצים להפעיל את ועדת השניים.
מל פולישוק-בלוך: כשיחזור המבקר, נדבר איתו גם על הנושא הזה.
מל פולישוק-בלוך: איפה נמצאים הדוחות?
חנה פריידין: יש כאן כספת.
ריקי אליה: הדוחות של ועדת המשנה לא יהיו פה בכספת, הם יהיו בוועדת החוץ והביטחון.
מל פולישוק-בלוך: את מתכוונת לוועדת השניים.
חנה פריידין: ישב פה בדיונים קצין הכנסת, ויש פרוצדורה עד כדי כך, שאפילו אני אצטרך ללכת לפוליגרף, זה לאישור הממשלה.
חנה פריידין: המבקר העלה את השאלה אם מנהל ועדת החוץ והביטחון יעשה את זה או מנהל הוועדה לביקורת המדינה, רן כהן, שהיה יושב-ראש הוועדה פעמיים, הוא אמר שחייבים להשאיר את זה בוועדת הביקורת, כי אלה דוחות ביקורת.
חנה פריידין: נכון שזה משותף.
חנה פריידין: על פי החוק, יושב-ראש ועדת השניים זה יושב-ראש הוועדה לביקורת המדינה.
יורי שטרן: אני לא זוכר למה מיועדת ועדת השניים.
חנה פריידין: יש דוחות שמבקר המדינה אף פעם לא העביר לכנסת.
חנה פריידין: ועדת החוץ והביטחון יושבת בעניינים של השב"כ והמוסד, והיא לא יודעת בכלל שהמבקר בדק דברים מסוימים, זה לא הובא לכנסת אף פעם.
יורי שטרן: זה יוצא רק ביוזמתו של המבקר.
חנה פריידין: אם הוא לא יעביר שום דבר, לא יהיה.
מל פולישוק-בלוך: הדוחות על השב"כ לא מגיעים לוועדת החוץ והביטחון.
מל פולישוק-בלוך: כל הדוחות של המבקר בעצם לא מגיעים לשם, כי הייעוד שלהם זה פה.
חנה פריידין: יש ועדת משנה לענייני השב"כ בוועדת החוץ והביטחון, כשדנים בנושאים האלה, כשהיתה עליהם ביקורת, הם אפילו לא יודעים שהיתה ביקורת.
מל פולישוק-בלוך: שינוי החקיקה הזה באמת חשוב, ולא הפעילו את זה עד היום.
מל פולישוק-בלוך: זה מה שלא ברור.
חנה פריידין: מבקר המדינה הוא זה שקובע מתי הוא יעביר, הוא לא חייב להעביר.
חנה פריידין: יש דברים שהוא מוסר רק לראש הממשלה.
חנה פריידין: צריך לבדוק בדיוק בחוק.
מל פולישוק-בלוך: כתוב בחוק: "הוועדה רשאית להחליט, בהתייעצות עם המבקר, כי דין וחשבון או חוות דעת של המבקר, או חלקים מהם, לא יונחו על שולחן הכנסת ולא יפורסמו".
חנה פריידין: זה הדוח הרגיל.
חנה פריידין: אנחנו בסעיף 17(א1).
מל פולישוק-בלוך: בסעיף 17(א1) כתוב: "העתק של דין וחשבון או חוות דעת של המבקר או חלקים מהם, שלגביהם קיבלה הוועדה החלטה כאמור בסעיף קטן (א), יומצא על ידי המבקר לעיונו של יושב ראש ועדת החוץ והביטחון של הכנסת, והוא יהיה רשאי, בהסכמת יושב ראש הוועדה, להביאם לידיעת ועדת המשנה של ועדת החוץ והביטחון של הכנסת שהעניין הנדון בהם מצוי בתחום סמכותה".
חנה פריידין: זה עדיין החומר הרגיל.
חנה פריידין: זה לא ועדת השניים.
מל פולישוק-בלוך: למה דוח המבקר לדברים החסויים עובר לעיונו של יושב ראש ועדת החוץ והביטחון?
חנה פריידין: זה בנוסף.
מל פולישוק-בלוך: איפה כתוב בנוסף?
יורי שטרן: זה מגיע אוטומטית לוועדה.
חנה פריידין: צריך לקרוא את כל הסעיפים הקודמים.
מל פולישוק-בלוך: התחלתי מסעיף 17.
חנה פריידין: בחוק שהביא רן כהן היו שני חלקים.
חנה פריידין: האחד, התוספת "שיביא לעיונו", ואחר כך השינויים, תסתכלי בסעיף 18(א2) זה ועדת השניים.
מל פולישוק-בלוך: כתוב: "דין וחשבון, חוות דעת של המבקר או חלקים מהם, שלגביהם קיבל המבקר החלטה כאמור בסעיף 17(ג), יידונו על ידי ועדה משותפת של יושב ראש הוועדה ויושב ראש ועדת החוץ והביטחון של הכנסת, ואשר בראשה יושב ראש הוועדה (בסעיף זה - הוועדה המשותפת); בדיון כאמור, יהיו לוועדה המשותפת הסמכויות הנתונות לוועדה על פי כל דין; ישיבותיה של הוועדה המשותפת יהיו חסויות".
מל פולישוק-בלוך: סעיף 17(ג), מה שרציתי להראות לכם קודם, כתוב בו: "בשים לב לצורך לשמור על ביטחון המדינה, רשאי המבקר, לאחר שהממשלה הביאה לפניו נימוקים סבירים להנחת דעתו, להחליט כי דין וחשבון או חוות דעת של המבקר או חלקים מהם, לא יונחו על שולחן הכנסת ולא יפורסמו; דין וחשבון, חוות דעת של המבקר או חלקים מהם, שלגביהם קיבל המבקר החלטה לפי סעיף זה, יומצאו ליושב ראש הוועדה ויובאו לידיעת יושב ראש ועדת החוץ והביטחון של הכנסת".
מל פולישוק-בלוך: בכל מקרה הוא צריך להביא לידיעת יושב-ראש הוועדה, זה מה שאני מבינה, גם אם הוא לא מניח את זה על שולחן הכנסת.
מל פולישוק-בלוך: כשהמבקר מחליט, יחד עם הסכמת הממשלה, שזה חסוי ביותר, הוא צריך להמציא ליושב-ראש הוועדה.
מל פולישוק-בלוך: ועדת השניים זה בסעיף 17(ג).
חנה פריידין: סעיף 17(ג) לא מתייחס לוועדת השניים.
מל פולישוק-בלוך: תסתכלי בסיפה של הסעיף: "דין וחשבון, חוות דעת של המבקר או חלקים מהם, שלגביהם קיבל המבקר החלטה לפי סעיף זה" – זאת אומרת, שלא להניח על שולחן הכנסת, כי זה חסוי – "יומצאו ליושב ראש הוועדה ויובאו לידיעת יושב ראש ועדת החוץ והביטחון של הכנסת".
חנה פריידין: הם יובאו ליושב-ראש הוועדה, ואז יובאו לידיעת יושב-ראש ועדת החוץ והביטחון.
חנה פריידין: זה לא לשניהם.
יורי שטרן: זה לידיעתם, ולא לדיון.
מל פולישוק-בלוך: "יומצאו ליושב-ראש הוועדה", זאת אומרת שהדין וחשבון עצמו.
יורי שטרן: זה עדיין לא אומר שיתקיים דיון.
חנה פריידין: מעבר לזה, הוא גם לא רשאי לעשות שם דיונים על הדוח.
חנה פריידין: דיונים על הדוח הם רק פה.
מל פולישוק-בלוך: הוא רק צריך לדעת שקיים דוח חסוי, אפילו לא לראות את הדוח.
מל פולישוק-בלוך: זה מה שהסעיף אומר.
מל פולישוק-בלוך: בסעיף 18(א2) יש אפשרות לוועדת השניים לדון בזה.
מל פולישוק-בלוך: אנחנו מאשרים שאנחנו מחליפים את היושב-ראש עם יושבת ראש הוועדה.
יורי שטרן: מספר החברים בוועדה מוגבל לחמישה.
יורי שטרן: השאלה, אם אני נשאר חבר בוועדה.
מל פולישוק-בלוך: מי החמישה?
חנה פריידין: רוני בר-און עזב, לכן יש הרכב חסר.
מל פולישוק-בלוך: אני יודעת שאילן ליבוביץ היה בוועדה.
יורי שטרן: אילן ליבוביץ ביקש להיות מוזמן כמו שהוחלט לגבי רן כהן, שהוא יהיה מוזמן קבוע.
מל פולישוק-בלוך: רן כהן לא חבר?
יורי שטרן: הוא לא חבר.
חנה פריידין: הוא משתתף קבוע.
מל פולישוק-בלוך: מי החברים?
חנה פריידין: חברי הכנסת מצנע, וקנין, שטרן, פולישוק ורן כהן.
יורי שטרן: רן כהן לא חבר.
מל פולישוק-בלוך: מי החבר מהליכוד?
חנה פריידין: חסר לנו חבר מהליכוד.
חנה פריידין: תומר אמר לי הבוקר שהחברות בוועדת המשנה היא על בסיס אישי.
יורי שטרן: בניתי את זה לפי סדר הסיעות.
מל פולישוק-בלוך: מי חבר מהליכוד מהוועדה?
יורי שטרן: היה רוני בר-און, והם לא החליפו.
מל פולישוק-בלוך: יש רק שני חברים מהליכוד?
חנה פריידין: גלעד ארדן ויולי אדלשטיין.
יורי שטרן: גם הליכוד וגם העבודה, שיש להם יותר מנציג אחד, ביקשתי מהם להגיד מי יהיה הנציג שלהם בוועדת המשנה הזאת.
חנה פריידין: אני מחכה שיאיישו שני חברים נוספים, ואז יבחרו מתוך ארבעה.
יורי שטרן: אני משאיר לשיקול דעת של ראש הסיעה, הוא יחליט.
מל פולישוק-בלוך: רן כהן הוא רק מוזמן?
יורי שטרן: כן, אבל מוזמן קבוע.
מל פולישוק-בלוך: אילן ליבוביץ מוזמן?
יורי שטרן: הוא ביקש, אבל לא אישרתי.
חנה פריידין: היום, מחר, כל חברי הוועדה ירצו להיות מוזמן קבוע, לכן צריך לאשר את זה בישיבת ועדה.
חנה פריידין: לרן כהן אישרנו להיות מוזמן קבוע, פשוט אי אפשר היה להוציא אותו אחרי שהוא היה יושב-ראש.
מל פולישוק-בלוך: חבל להוציא אותו, הוא איש שמבין משהו.
מל פולישוק-בלוך: יש לנו כרגע שלושה חברים בוועדה.
יורי שטרן: אם את רוצה, אנחנו יכולים לאשר לאילן ליבוביץ להיות מוזמן קבוע.
מל פולישוק-בלוך: אם מאשרים לרן כהן, אפשר לאשר גם לאילן ליבוביץ, הוא היחיד שעושה עדיין מילואים.
מל פולישוק-בלוך: לוועדת המשנה יש לנו שני מוזמנים קבועים, רן כהן ואילן ליבוביץ, ושלושה חברים מן השורה, היושבת ראש, מלי פולישוק, עמרם מצנע ויורי שטרן.
חנה פריידין: גם חבר הכנסת יצחק וקנין.
מל פולישוק-בלוך: חסר לנו חבר אחד, ואנחנו מבקשים מהליכוד.
מל פולישוק-בלוך: ג.
מל פולישוק-בלוך: שונות
יורי שטרן: מלי פולישוק, שכחת לשים בסדר-היום צוות לעניין עגונות.
יורי שטרן: כבר דיברתי עם אנשים ותיאמתי עם מלי פולישוק מה יכול להיות ההרכב: אני, זבולון אורלב, משה גפני.
יורי שטרן: לא דיברתי איתו, אבל חשבנו על איתן כבל.
מל פולישוק-בלוך: מוכרחים מישהו ממפלגת העבודה.
חנה פריידין: אנחנו מדברים על הקמת צוות משותף עם רבנים, לכל תנועות הנשים ולחברי כנסת.
מל פולישוק-בלוך: אפשר להוריד שני חברים.
חנה פריידין: צריך ייעוץ משפטי כדי להקים ועדה כזאת, כי זאת ועדה ציבורית ולא ועדת כנסת.
מל פולישוק-בלוך: זה לא משהו פורמלי, סך הכול זה רצון טוב של כל הצדדים.
חנה פריידין: כדאי שלוועדה הזאת יהיו סמכויות מסוימות, שכאשר יקבלו החלטות, הן יחייבו.
יורי שטרן: את ההחלטות שלה היא יכולה להעביר לוועדה.
יורי שטרן: זה יותר צוות לגיבוש החלטות.
מל פולישוק-בלוך: הייתי מאפשרת לכולם לבוא, הם בלאו הכי לא באים.
חנה פריידין: אפשר לקבוע מי החברים הנוספים מעבר לחברי הכנסת שיהיו חברים בצוות, ואז להודיע לחברים של שתי הוועדות – הוועדה לענייני ביקורת המדינה והוועדה לקידום מעמד האישה – שמתקיימות הישיבות האלה, ולפתוח את זה לחברי הכנסת.
מל פולישוק-בלוך: לא לגמרי פתוח.
מל פולישוק-בלוך: כאן הזכרנו חמישה, וגם חמישה זה יותר מדי.
מל פולישוק-בלוך: הרעיון היה שיהיו שני ראשי הוועדות, הרבנים ועוד כמה נשים מהארגונים.
מל פולישוק-בלוך: כך הבנתי את כוונת הדברים.
יורי שטרן: צריך ייצוג של הסיעות הדתיות.
מל פולישוק-בלוך: הרבנות עצמה היא הייצוג.
מל פולישוק-בלוך: אגב, אין פה מש"ס, אם אתה מתחיל עם ייצוגים.
מל פולישוק-בלוך: זה לא כל כך משנה, כי זה לא פוליטי, אתה יושב עם הרבנים הראשיים.
מל פולישוק-בלוך: מה יותר טוב מזה?
יורי שטרן: אם כך, הכי נכון לעשות צוות של שני יושב-ראש.
מל פולישוק-בלוך: כשתהיה ישיבה, נזמין נשים, ומי שזה כל כך מעניין אותו, שיבוא.
מל פולישוק-בלוך: אם נרחיב, לא נגיע לשום מקום.
יורי שטרן: היה עוד דבר שהבטחתי שיקום.
יורי שטרן: כשדיברתי אתך, מלי פולישוק, התגבש קו אחר.
יורי שטרן: הצעתי שתהיה ועדת משנה לחקיקה, ואת מציעה שעל הנושא של החקיקה, הוועדה תשב במליאתה באופן קבוע.
מל פולישוק-בלוך: נתחיל כך, זה יותר נכון, ונעשה את זה בצורה קבועה.
חנה פריידין: בפגרה אני רוצה לגבש את הצוות שילווה את ועדת החקיקה: ד"ר דרעי, שעוסק בביקורת, אולי פרופ' זאב סגל.
מל פולישוק-בלוך: תפני לדוד ליבאי ולאמנון רובינשטיין.
יורי שטרן: עם דוד ליבאי דיברתי, הוא בעיקרון היה מוכן.
חנה פריידין: דיברתי עם מרים בן פורת, מבקרת המדינה לשעבר, שכתבה את הספר על הקשר בין חוק היסוד לחוק מבקר המדינה, ויש לה גם רעיונות.
חנה פריידין: אני לא יודעת אם היא תתפנה לזה.
מל פולישוק-בלוך: יש הבדל בין אלה שנזמין אותם לייעץ לבין צוות קבוע.
מל פולישוק-בלוך: צוות קבוע, לא צריך יותר מארבעה-חמישה אנשים.
יורי שטרן: כשוועדת החוקה, למשל, עשו צוות מקצועי לעניין של חוקה בהסכמה, היו שם הרבה יותר אנשים.
חנה פריידין: הם לקחו את פרופ' רות גביזון שתהיה היועצת של הוועדה.
חנה פריידין: צריך לדבר עם די הרבה אנשים כדי לגבש את הצוות.
מל פולישוק-בלוך: תדברי עם אמנון רובינשטיין, עם אוריאל לין, שיש לו גישה אחרת לגמרי.
מל פולישוק-בלוך: קראתי כתבה שלו, וכתוב בה שהוא מעולם לא אמר לבטל, הוא אמר שצריך לחשוב מחדש.
מל פולישוק-בלוך: הוא בעד הקמת ועדה ציבורית שתבדוק מחדש את החוק.
יורי שטרן: רציתי להכניס לוועדה הזאת אחד מהעיתונאים החוקרים, למשל את מוטי גילת או את יואב יצחק.
מל פולישוק-בלוך: נזמין צוות רחב יותר לישיבה הראשונה, נתמקד בשניים-שלושה, ונבדוק מי רוצה להיות בצוות המוביל.
חנה פריידין: התחלנו בזה קודם ונתקלנו בקשיים.
חנה פריידין: תמיד אנשים עסוקים, והם צריכים להתפנות לזה.
חנה פריידין: המכון לדמוקרטיה הבטיחו לנו- - -
יורי שטרן: מה שהמכון לדמוקרטיה עשה לוועדת החוקה, הם עשו צוות קבוע, אולי שילמו להם דמי ייעוץ.
חנה פריידין: בנושא הזה, אריק כרמון ניסה לרתום אנשים, ולא הצליח.
מל פולישוק-בלוך: דברי עם פרופ' סגל, אולי אוניברסיטת תל-אביב תרים את הכפפה.
מל פולישוק-בלוך: דברי עם אוריאל רייכמן למשל.
ראובן ריבלין: חברות וחברי הכנסת, אדוני מבקר המדינה, רבותיי אנשי ביקורת המדינה, מר ברלינסקי – האדם אשר על המעקב על כל דוחות ביקורת המדינה מטעם משרד ראש הממשלה – גבירותיי ורבותיי, אני מתכבד לפתוח את ישיבת הוועדה לענייני ביקורת המדינה, אחת הוועדות החשובות ביותר בכנסת; ועדה שעל פי חוק יושב בראשה נציג האופוזיציה, ועל כל פנים אדם שלא היה בממשלה לפחות בתקופה הרלוונטית לדוחות הביקורת שעליהן מופקדת הוועדה לדון, לבקר ולעקוב.
ראובן ריבלין: הוועדה המסדרת של הכנסת בראשותו של חבר הכנסת גדעון סער המליצה בפניי למנות את חבר הכנסת אמנון כהן כיושב ראש הוועדה.
ראובן ריבלין: מייד עם הקמתה של ועדת הכנסת הובא עניין זה לידיעתו של יושב ראש ועדת הכנסת, חבר הכנסת רוני בר-און, והוא אימץ את החלטת הוועדה המסדרת.
ראובן ריבלין: לכן, אני מביא בפניכם היום הצעה למנות את חבר הכנסת אמנון כהן כיושב ראש הוועדה, יושב ראש שעתיד להחליף יושבי ראש ועדה לשעבר מן המצוינים מבין חברי הכנסת.
ראובן ריבלין: אני זוכר שכאשר נכנסתי לכנסת בשנת 1988 יושב ראש הוועדה היה דוד ליבאי, ואחר כך היו דן תיכון, רן כהן, עוזי לנדאו ורבים רבים אחרים אשר הוציאו את דיבתה של הוועדה לענייני ביקורת המדינה טובה בעיני הציבור כולו, והיא בהחלט היתה זו שהביאה את הממשלה להרהורים ופקפוקים על מעשיה בעבר ועל שיפור תפקודה בעתיד – אז היה עתיד, ולגבינו היום הוא בגדר עבר שאנחנו יכולים לבחון בהיבט של עבודת הממשלה נוכח ביקורת המדינה ובעקבותיה.
ראובן ריבלין: ובכן לפנינו הצעה אחת, למנות את חבר הכנסת אמנון כהן להיות יושב ראש הוועדה, ואני נותן בפניכם ברירה: או לאשר את מינויו או לדחות את מינויו.
ראובן ריבלין: והיה ותדחו את מינויו, אנחנו נעמוד בפני בעיה שנצטרך לדון בה, ואם אתם תאשרו את מינויו, אתם תפטרו אותי מהבעיה להמשיך ולנהל את ישיבת הוועדה הזאת, ונראה מה יהיה הלאה.
ראובן ריבלין: רבותיי, אולי נעשה עכשיו פשוט הצבעה, ומי אשר תומך במועמדותו של אמנון כהן ליושב ראש הוועדה ירים את ידו, בבקשה.
ראובן ריבלין: ההצעה לבחור בחבר הכנסת אמנון כהן ליושב ראש הוועדה לענייני ביקורת המדינה נתקבלה.
ראובן ריבלין: אדוני היושב ראש הנבחר של הוועדה לענייני ביקורת המדינה לכנסת השש עשרה, חבר הכנסת אמנון כהן, אני רוצה להודיע שאתה נבחרת פה אחד על ידי כל חברי הוועדה הנוכחים ואני מברך אותך ומבקש למסור לידיך את שרביט הניצוח, הוא פטיש היושב ראש.
אמנון כהן: הבנתי גם שיש לי צוות מאוד מקצועי וטוב שמלווה את הוועדה: מנהלת הוועדה והצוות המקצועי.
אמנון כהן: אני חושב שבשיתוף הפעולה של כולנו נצליח לעשות את העבודה על הצד הטוב ביותר.
אמנון כהן: העבודה תתבטא גם בסיורים, גם בדיונים וגם במעקבים.
אמנון כהן: כפי שנהוג ומקובל, אנחנו נעקוב אחר תיקון כל הליקויים שהתגלו, ובשיתוף פעולה של כולנו יחד נעשה את העבודה על הצד הטוב ביותר.
אמנון כהן: אני גם מברך את החברים החדשים בכנסת ובוועדה.
אמנון כהן: אנחנו נעשה עבודה טובה למען אלה ששלחו אותנו לכאן.
אמנון כהן: תודה רבה לכולכם על התמיכה.
אמנון כהן: בבקשה, חבר הכנסת רן כהן.
רן כהן: אדוני יושב ראש הכנסת, אדוני היושב, אדוני יושב ראש ועדת הכנסת, אדוני המבקר, קודם כול אני רוצה לברך אותך, חבר הכנסת אמנון כהן, על הצלחתך ולברך את כל חברי הוועדה להצלחתנו בעבודת הוועדה הזאת.